Vakantie in Cudillero in Asturias, Spanje | spain.info België
Plekken die je niet mag missen in: Cudillero
Asturias is a wonderful experience ...(+Meer zien)
CudilleroMax.20ºMin.16ºZie het weersbericht: Cudillero>Het weer in Spanje> Photo of Kellerwalder Achat
of Kellerwalder Achat
Deutsch: Kellerwalder Achat, selbst gefunden im Kellerwald
(20 December 2005(2005-12-20) (original upload date))
Armin Schönewolf. Original uploader was Armin Schönewolf at de.wikipedia
2005-12-20 19:18 Armin Schönewolf 1600×1200× (497744 bytes) Kellerwalder Achat, selbst gefunden im Kellerwald, Foto selbst aufgenommen von Armin Schönewolf, 2005
IMG:DIGITAL IXUS 30 JPEG Die goue draad tussen DRDGold en Sibanye-Stillwater | Netwerk24
Die goue draad tussen DRDGold en Sibanye-Stillwater
Deur David McKay 06 September 2019 05:00
Tydens die onlangse aanbieding van DRDGold se resultate, het die uitvoerende hoof, Niël Pretorius, verduidelik dat die aankoop van die bates van Sibanye-Stillwater deur DRDGold dié mynmaatskappy in ’n posisie geplaas het om sy ruimte te “begin oorheers.
Die verbetering in die randwaarde van goud, het alle Suid-Afrikaanse goudaandele vleuels gegee, insluitend Sibanye-Stillwater. Die maatskappy se aandeelprys het op ’n 12-maande-grondslag met 132% gestyg.
Dit is ondanks die feit dat hy ook platinumgroepmetale (PGM’s) produseer, wat meer te doen het met nywerheidsvraag as die kwessies wat goud dryf – soos spanning in wêreldhandel en beleggings in ’n veilige hawe.
Neem DRDGold as voorbeeld, wat Sibanye-Stillwater se aandeelprysstyging presies geëwenaar het; dit was 132% hoër met die skryf hiervan. Dus, toe die maatskappy se finansiële hoof, Riaan Davel, tydens DRDGold se aanbieding van sy jaarresultate aan die begin van September (vir die jaar geëindig 30 Junie) gepraat het van ’n platform vir ’n nuwe “Roodepoort Rocket” was dit maklik om die rede vir sy geesdrif te sien, veral omdat die styging in die goudprys duideliker ná Junie was.
’n Verwysing na die “Roodepoort Rocket” dui op die bemarkingsgeesdrif van die pas ontslape Mark Wellesley-Wood, die voormalige uitvoerende hoof van DRDGold se voorganger, Durban Roodepoort Deep.
Gedurende die vorige dekade het Wellesley-Wood die idee gevestig dat Durban Roodepoort Deep die beste aandeel was wanneer die goudprys styg. En daar was ’n klas belegger in die Amerikaanse kleinhandelsmark wat meegevoer was deur Wellesley-Wood se woorde. Onderkoop weens sy hoë bedryfsrisiko, het Durban Roodepoort Deep se myne geld soos bossies in ’n goue bullopie gemaak.
Meen Davel dus dat hierdie verskynsel terug is? Ja, en nee. Die resultate was opvallend weens die eerste bydrae van Far West Gold Recoveries (FWGR), bogrondse goudbates (mynhope of slikdamme) wat DRDGold in 2018 van Sibanye-Stillwater gekoop het.
Die FWGR-bates is daar om die onbestendige goudhefboomaspek van die maatskappy se voormalige aantrekkingskrag te vervang en om ’n meer voorspelbare pad tot verdienstegroei te voorsien. In dié opsig sal aandele in DRDGold miskien nie weens klein volumes steier soos somtyds wel die geval is nie.
Dit is egter ironies dat DRDGold nie volkome van die hefboomwerking van die goudprys kan wegbreek nie. Dit word gedemonstreer in sy syfers vir die 2019- finansiële jaareinde. ’n Kontantuitvloei van R261 miljoen in die eerste helfte is vervang deur ’n invloei van R248 miljoen in die tweede van die finansiële jaar toe ’n wegholgoudprys posgevat het.
“Welkom by die eerste hoofstuk,” het DRDGold se uitvoerende hoof, Niël Pretorius, by die firma se aanbieding gesê. “Ná 130 jaar, is dit ’n nuwe hoofstuk,” het hy gesê van die “Roodepoort Rocket” se historiese plek in Suid-Afrika se goudbedryf.
Hy het bygevoeg dat DRDGold in ’n ideale posisie was om sy ruimte te “begin oorheers”, en het gesê dat die aankoop van Sibanye-Stillwater se bates die maatskappy in staat sou stel om dit te vermag. Maar hier is die angel.
DRDGold het hierdie mynhope gekoop deur 38% van sy aandele te gebruik en het Sibanye-Stillwater ook ’n tweejaar-opsie gegee om sy belang tot 51% te verhoog. “Daar’s ongeveer 12 maande oor vir ons om die opsie uit te oefen,” het James Wellsted, hoof van beleggersverhoudinge vir Sibanye-Stillwater, bevestig.
DRDGold het Sibanye-Stillwater se aandeelprys presies geëwenaar; dit was 132% hoër met die skryf hiervan.
Op ’n vraag of die maatskappy dit sal oorweeg om dit te doen, het hy gesê: “Ons het reeds DRDGold se syfers in ons rekeninge gekonsolideer en ons het dus reeds dié aanname gedoen.” “Dit is ’n kwessie van hoe ons dit doen,” het hy bygevoeg.
Een opsie is om die bogrondse goudafsettings van Mine Waste Solutions (MWS) te koop. Dit is een van die bates wat AngloGold Ashanti te koop aangebied het saam met Mponeng, ’n groot myn aan die Wes-Rand.
Mponeng is die buurman van Sibanye-Stillwater se Driefontein, en daar word gespekuleer dat Neal Froneman, uitvoerende hoof van Sibanye-Stillwater, in die beste posisie is om dit te koop. Dit is waarskynlik uit ’n sake-oogpunt vir Froneman beter om MWS te koop deur DRDGold as die medium te gebruik.
Die “eerste hoofstuk” waarvan Pretorius onlangs gepraat het, kan ’n toevallige verwysing wees, nie na ’n nuwe bladsy vir DRDGold nie, maar ’n nuwe boek, wat net deur Sibanye-Stillwater geskryf is.
Wellsted voer aan dat MWS lyk soos iets wat die verlore stukkie in die legkaart van bogrondse goud is. “Die West Rand Tailings-projek wat ons jare gelede beplan het, was om die bogrondse uitskotdienste van die streek te konsolideer, insluitend dié van AngloGold,” het hy gesê. “Dit maak volkome sin om dit in een medium te sit.”
Dit sal beduidende gevolge inhou vir DRDGold se minderheidsaandeelhouers, wat hulle nou sal word. Die “eerste hoofstuk” waarvan Pretorius onlangs gepraat het, kan ’n toevallige verwysing wees, nie na ’n nuwe bladsy vir DRDGold nie, maar ’n nuwe boek, wat net deur Sibanye-Stillwater geskryf is.